Diari Oficial de la Generalitat Valenciana


Sumari del DOGV 2542, del 03-07-1995 (1995/835255)

ACORD de 19 de juny de 1995, del Govern Valencià, pel qual es declara la urgent ocupació dels béns i drets subjectes a expedient d'expropiació forçosa de l'Ajuntament de Benimodo (València).
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2542

Data del DOGV
:   03-07-1995

Secció del DOGV
:   ALTRES DISPOSICIONS

Número del document
:   1995/835255


Data del document
:   19-06-1995

Organisme emissor
:   Conselleria d'Administració Pública

Tipus de document
:   Acord

ACORD de 19 de juny de 1995, del Govern Valencià, pel qual es declara la urgent ocupació dels béns i drets subjectes a expedient d'expropiació forçosa de l'Ajuntament de Benimodo (València).   
El Govern Valencià, en la reunió de 19 de juny de 1995, adoptà l'acord següent:  
L'Ajuntament de Benimodo, després de l'aprovació del projecte d'obres i el compliment de la resta dels requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa per a l'execució del projecte d'ampliació puntual i millora del camí del Tossal.  
Aquesta declaració d'urgent ocupació es justifica:  
D'una banda, en els terminis concedits per a la realització de l'esmentada obra, que ha estat subvencionada per la Diputació Provincial, i inclosa en el Pla Provincial de 1995.  
De l'altra, en la necessitat d'eliminar els punts negres que posseeix el camí del Tossal, amb unes revoltes molt tancades i sense visibilitat, tenint en compte que la intensitat de trànsit es xifra en uns 200 a 300 vehicles pesants diaris, com a conseqüència de l'activitat de la pedrera que hi ha a la zona i l'activitat agrícola. Per consegüent i per tal d'evitar desgràcies personals és necessari executar l'obra com més prompte millor.  
Sotmès l'expedient a informació pública, els afectats no han presentat al·legacions.  
El tràmit del procediment s'ha fet d'acord amb la Llei d'Expropiació Forçosa i el seu reglament.  
Per tot això, fent ús de les facultats conferides pel Reial Decret 3318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 de la Llei de la Generalitat Valenciana 5/1983, de 30 de desembre, i a proposta del conseller d'Administració Pública, el Govern Valencià  
ACORDA:  
Declarar la urgent ocupació dels béns i drets subjectes a expedient d'expropiació forçosa instruït per l'Ajuntament de Benimodo per a l'execució del projecte d'ampliació puntual i millora del camí del Tossal.  
Llista de béns afectats:  
Finca núm. 1  
Propietari i adreça: Joaquín Bertí Usina, carrer dels Sants, número 10, de Benimodo.  
Polígon 1, parcel·la 145.2, del paratge Tossal; terra de regadiu amb fruiters; inscrita en el Registre de la Propietat de Carlet; superfície 1190 m2, de la qual s'han d'expropiar 203 m2. Sense càrregues ni gravàmens.  
Límits:  
- Nord: Joaquín Bertí Navarro, parcel·la 101.  
- Sud: camí del Tossal.  
- Est: Herminia Mendoza Moltó, parcel·la 145.1.  
- Oest: Joaquín Bertí Navarro, parcel·la 101.  
Finca núm. 2  
Propietari i adreça: Benjamín Machí Rocher, carrer Canalejas, número 3, de Benimodo.  
Polígon 13, parcel·la 12, del paratge Caseta Rialla; terra de regadiu amb fruiters; inscrita en el Registre de la Propietat de Carlet, en el qual els propietaris que figuren han mort, i el propietari actual figura en el cadastre municipal, amb una superfície de 4625 m2, sent la superfície que s'ha d'expropiar de 210,50 m2. Sense càrregues ni gravàmens.  
Límits:  
- Nord: Carmen Machí Hervás, parcel·la 11.  
- Sud: camí del Tossal.  
- Est: camí de l'Assagador.  
- Oest: Carmen Machí Hervás, parcel·la 11; i camí del Tossal.  
Aquest acord es publicarà en el Diari Oficial de la Generalitat Valenciana a l'efecte de l'article 56.2 del Reglament d'Expropiació Forçosa, perquè les persones interessades, després de publicada la llista i fins al moment d'estendre'n l'acta prèvia, puguen formular per escrit davant l'Ajuntament de Benimodo al·legacions a l'efecte de corregir les possibles errades que s'hagen produït en enunciar els béns afectats per la urgent ocupació.  
Contra aquest acord, que posa fi a la via administrativa, procedeix interposar, després de la comunicació prèvia preceptiva al Govern Valencià, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de la publicació d'aquest acord en el Diari Oficial de la Generalitat Valenciana, d'acord amb el que estableixen els articles 48, 109.c) i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals deu i onze de la Llei 30/1992). Tot això sense perjudici que les persones interessades interposen qualsevol altre recurs que consideren oportú.  
València, 19 de juny de 1995  
El conseller secretari del Govern Valencià  
LUIS BERENGUER FUSTER